Document ID: 32007R0218

РЕГЛАМЕНТ (ЕО) № 218/2007 НА КОМИСИЯТА
от 28 февруари 2007 година
за откриване и предвиждане на управлението на определени тарифни квоти на Общността за вино
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 62, параграф 1 от него,
като има предвид, че:
(1)
Споразумението под формата на размяна на писма между Европейската общност и Аржентина за изменение на отстъпките в списъците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република при присъединяването на тези държави към Европейската общност (2), одобрено с Решение 2006/930/EO на Съвета (3), предвижда откриването на тарифни квоти за вино.
(2)
Регламент (ЕИО) № 2454/93 на Комисията от 2 юли 1993 г. за определяне на разпоредби за прилагането на Регламент (ЕИО) № 2913/92 на Съвета за създаване на Митнически кодекс на Общността (4), кодифицира управлението на тарифните квоти, които ще се използват в хронологичен ред от датите на приемане на митническите декларации.
(3)
В съответствие със задълженията, поети от Общността съгласно Споразумението под формата на размяна на писма, настоящият регламент следва да се прилага от 1 януари 2007 г.
(4)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Откриват се следните тарифни квоти за продукти, внасяни в Общността:
a)
тарифна квота, възлизаща на 20 000 hl (erga omnes) за вино (тарифни номера 2204 29 65 и 2204 29 75), с мито за квотата 8 EUR/hl (пореден номер 09.0095),
б)
тарифна квота, възлизаща на 40 000 hl (erga omnes) за вино (тарифни номера 2204 21 79 и 2204 21 80), с мито за квотата 10 EUR/hl (пореден номер 09.0097).
Член 2
Посочените в член 1 тарифни квоти се управляват от Комисията в съответствие с членове 308а, 308б и 308в от Регламент (ЕИО) № 2454/93.
Член 3
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 февруари 2007 година.

Labels: 3
17